##

## ŠILALĖS RAJONO SAVIVALDYBĖS

## MERAS

**POTVARKIS**

**DĖL SUTIKIMO LEISTI LAIKINAI NAUDOTIS VALSTYBINE ŽEME**

2024 m. birželio 5 d. Nr. T3-220

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies 30 punktu, Lietuvos Respublikos žemės įstatymo 7 straipsnio 1 dalies 2 punktu, 13 straipsniu, 32 straipsnio 6 dalies 5 punktu, vykdydamas Nacionalinės žemės tarnybos prie Žemės ūkio ministerijos Šilalės skyriaus vedėjo 2016 m. sausio 12 d. įsakymą Nr. 33VĮ-28-(14.33.2.), atsižvelgdamas į (duomenys neskelbiami) 2024 m. gegužės 3 d. prašymą:

1. Sutinku (duomenys neskelbiami), a. k. (duomenys neskelbiami) (toliau – Naudotojas), iki 2024 m. gruodžio 31 d. leisti laikinai naudotis 0,0300 ha valstybinės žemės plotu, esančiu Laukuvos miestelyje, Laukuvos seniūnijoje, Laukuvos kadastro vietovėje, Šilalės rajono savivaldybėje, kurio ribos nurodytos 2016 m. leidžiamos laikinai naudotis valstybinės žemės schemoje (priedas).

2. N u s t a t a u, kad:

2.1. valstybinės žemės ploto Naudotojas įsipareigoja pats naudoti valstybinės žemės plotą, nurodytą šio įsakymo 1 punkte, žemės ūkio veiklai vykdyti;

2.2. valstybinės žemės plotui pagal Lietuvos Respublikos specialiųjų žemės naudojimo sąlygų 2019 m. birželio 6 d. įstatymą Nr. XIII-2166 yra taikomos šios specialiosios žemės ir miško naudojimo sąlygos: nėra.

2.3. valstybinės žemės ploto rinkos vertė – 76,00 Eur.

2.4. jeigu kiekvienais kalendoriniais metais ne vėliau kaip iki liepos 15 d. valstybinės žemės ploto Naudotojas neinformuoja Šilalės rajono savivaldybės apie ketinimą nutraukti laikiną žemės naudojimą, o Šilalės rajono savivaldybė neinformuoja valstybinės žemės ploto Naudotojo apie atsisakymą pratęsti sutikimą leisti laikinai naudotis valstybine žeme kitais kalendoriniais metais, naudojimosi valstybine žeme terminas pratęsiamas kitiems kalendoriniams metams, tačiau ne ilgiau kaip iki 2026 m. gruodžio 31 d.

2.5. Šilalės rajono savivaldybė neatsako už valstybinės žemės ploto Naudotojo patirtus nuostolius pasibaigus šiame sutikime nurodytam valstybės žemės ploto naudojimo terminui arba teisės aktų nustatyta tvarka nutraukus laikiną valstybinės žemės ploto naudojimą nesuėjus naudojimo terminui.

2.6. už žalą, padarytą dėl netinkamo valstybinės žemės ploto naudojimo, valstybinės žemės naudojimo ne pagal paskirtį, specialiųjų žemės naudojimo sąlygų nesilaikymo, atsako valstybinės žemės ploto Naudotojas;

2.7. už naudojimąsi valstybinės žemės plotu valstybinės žemės ploto Naudotojas moka žemės nuomos mokestį Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ nustatyta tvarka;

2.8. pasibaigus Šilalės rajono savivaldybės mero potvarkyje dėl sutikimo leisti laikinai naudotis valstybine žeme žemės ūkio veiklai vykdyti nurodytam valstybinės žemės ploto naudojimo terminui arba teisės aktų nustatyta tvarka nutraukus suteiktą teisę laikinai naudotis valstybinės žemės plotu nesuėjus valstybinės žemės ploto naudojimo terminui, valstybinės žemės ploto Naudotojas privalo atlaisvinti valstybinės žemės plotą;

2.9. teisė laikinai naudotis valstybinės žemės plotu žemės Naudotojui nutraukiama nepasibaigus šiame potvarkyje nurodytam terminui, jeigu:

2.9.1 laisvos valstybinės žemės fondo žemės ploto pats nenaudoja arba jį naudoja ne žemės ūkio veiklai;

2.9.2 nesilaikoma sutikime nurodytų specialiųjų žemės naudojimo sąlygų ar kitų apribojimų;

2.9.3 už naudojimąsi laisvos valstybinės žemės fondo žemės plotu, kuriame nesuformuoti žemės sklypai, žemės ūkio veiklai vykdyti nemoka žemės nuomos mokesčio Vyriausybės nustatyta tvarka ir sąlygomis;

2.9.4 priimamas valstybinės žemės patikėtinio sprendimas laisvos valstybinės žemės fondo žemės plote suformuoti žemės sklypus ir juos perleisti nuosavybėn, perduoti neatlygintinai naudotis ar išnuomoti;

2.9.5 nustatoma, kad sutikimas priimtas pažeidžiant teisės aktų nuostatas.

3. P a v e d u paskelbti šį potvarkį Šilalės rajono savivaldybės interneto svetainėje www.silale.lt.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo paskelbimo dienos.

|  |  |
| --- | --- |
| Savivaldybės meras | Tadas Bartkus |